Mihhail Uljanov

Mihhail Aleksandrovitš Uljanov (vene keeles Михаил Александрович Ульянов; 20. november 1927 Bergamaki küla – 26. märts 2007 Moskva) oli vene teatri- ja filminäitleja, lavastaja ja stsenarist. Alates 1950. aastast töötas ta Jevgeni Vahtangovi nimelises Riiklikus Akadeemilises Teatris, kus oli aastaid kunstiliseks juhiks.

Elulugu
Mihhail Uljanov sündis Omski oblasti Muromtsevo rajoonis Bergamaki külas kolhoosi esimehe perekonnas. Lapsepõlve ja nooruse veetis ta Tara linnas, mida pidas surmani oma kodulinnaks.

Aastal 1942 hakkas ta kooli kõrvalt aktiivselt külastama nende linna sõja eest evakueerunud ukraina teatristuudiot. Esimest korda astus ta teatrilaval üles lavastuses "Mustlased". Pärast kooli lõpetamist suundus Uljanov 1944. aastal Omskisse, kus õppis kaks aastat Omski Draamateatri stuudios. 

Andeka noore näitleja tee viis edasi pealinna Moskvasse, kus ta õppis aastatel 1946–1950 Vahtangovi nimelise teatri juures tegutsenud Boriss Štšukini nimelises teatrikoolis. Teatrikooli lõpetamise järel sai temast näitleja sealsamas Vahtangovi-nimelises teatris, millega jäi seotuks surmani. 

Aastast 1953 mängis Mihhail Uljanov ka filmides ja televisioonis. Tema esimene roll oli telelavastuses "Jegor Bulõtšev ja teised" ("Егор Булычев и другие"). Filmilavastajana tegi ta oma debüüdi 1969. aastal filmiga "Vennad Karamazovid" ("Братья Карамазовы"), mille ta lavastas kahasse Kirill Lavroviga. Oma ainsa filmistsenaariumi kirjutas ta 1974. aastal valminud filmile "Kõige viimane päev" ("Самый последний день"), mis oli ühtlasi teiseks ja viimaseks tema lavastatud filmiks.

Teatrilavastajana debüteeris ta 1973. aastal V. Rozovi näidendiga "Situatsioon" ("Ситуация"). Alates septembrist 1987 kuni surmani oli Mihhail Uljanov Vahtangovi nimelise teatri kunstiline juht. 

Aastatel 1989–1992 oli Uljanov NSV Liidu rahvasaadik ja valiti aastal 1991 ka NLKP Keskkomitee liikmeks.

Aastast 1996 oli ta Venemaa Teatritegelaste Liidu auesimees.

Mihhail Uljanov suri 26. märtsil 2007 Moskvas soolehaiguse tüsistustesse, olles viibinud haiglas alates 22. märtsist. Ta maeti sõjaväeliste auavalduste saatel Moskva Novodevitšje kalmistule.

Looming

Näitlejana teatris

Esitatud nimekiri Mihhail Uljanovi rollidest teatrilaval ei pretendeeri täielikkusele.

"Muret karta tähendab õnne mitte näha" ("Горя бояться – счастья не видать") – sõdur Ivan
"Kullamaal" ("На золотом дне") – Vasja
"Idioot" ("Идиот") – Rogožin
"Irkutski lugu" ("Иркутская история") – Sergei
"Filomena Marturano" ("Филумена Мартурано") – Michaele
"Linn koidikul" ("Город на заре") – Kostja Belouss
"Angela" ("Ангела") – Stratos
"Printsess Turandot" ("Принцесса Турандот") – Brigella
"Dion" ("Дион") – Dion
"Ratsaarmee" ("Конармия") – Gulevoi
"Antonius ja Kleopatra" ("Антоний и Клеопатра") – Antonius
"Varssavi meloodia" ("Варшавская мелодия") – Viktor
"Rinne" ("Фронт") – Ivan Gorlov
"Eskaadri hukk" ("Гибель эскадры") – Gaidai
"Richard III" ("Ричард III") – Richard
"Stepan Razin" ("Степан Разин") – Stepan Razin
"Ja sajandist on pikem päev" ("И дольше века длится день") – Edigei
"Bresti rahu" ("Брестский мир") – Lenin
"Meistri õppetunnid" ("Уроки мастера") – Stalin
"Märtsi iidid" ("Мартовские иды") – Caesar
"Süüta süüdlased" ("Без вины виноватые") – Šmaga

Näitlejana filmides ja televisioonis

"Jegor Bulõtšev ja teised" ("Егор Булычев и другие", telelavastus, 1953) – Jegor Bulõtšev
"Nemad olid esimesed" ("Они были первыми", 1956) – Aljoša Kolõvanov
"Jekaterina Voronina" ("Екатерина Воронина", 1957)
"Maja, kus ma elan" ("Дом, в котором я живу", 1957) – Dmitri
"Vabatahtlikud" ("Добровольцы", 1958) – Aleksei Kaitanov
"Läksid sõdurid" ("Шли солдаты", 1958)
"Koputad mistahes uksele" ("Стучись в любую дверь", 1958)
"Linn koidikul" ("Город на заре", 1959)
"Las paistab" ("Пусть светит", 1960)
"Lihtne lugu" ("Простая история", 1960) – Danilov
"Lahing teel" ("Битва в пути", 1961) – Bahhirev
"Balti taevas" ("Балтийское небо", kaheosaline seriaal, 1961)
"Noor ja roheline" ("Молодо-зелено", 1962)
"See juhtus miilitsas" ("Это случилось в милиции", 1963)
"Vaikus" ("Тишина", 1964) – spekulant
"Esimees" ("Председатель", 1964) – Jegor Trubnikov
"Praha kastanite all" ("Под каштанами Праги", telelavastus, 1965)
"Kuni olen elus" ("Solange Leben in mir ist", 1965) – Frolov
"Külmunud välgud" ("Die Gefrorene Blitze", 1967) – Aleksei Gorbatov
"Vennad Karamazovid" ("Братья Карамазовы", 1969) – Dmitri Karamazov
"Vabastamine. Esimene film. Tulekaar" ("Освобождение. Фильм первый. Огненная Дуга", 1969) – marssal Žukov
"Vabastamine. Teine film. Läbimurre" ("Освобождение. Фильм второй. Прорыв", 1969) – marssal Žukov
"Teel Lenini poole" ("Unterwegs zu Lenin", 1970) – Lenin
"Põgenemine" ("Бег", 1970) – kindral Tšernota
"Lend Alpha I" ("Anflug Alpha I", 1971) – kindral Arkatov
"Vabastamine. Kolmas film. Pealöögi suunamine" ("Освобождение. Фильм третий. Направление главного удара", 1971) – marssal Žukov
"Vabastamine. Neljas film. Lahing Berliini pärast" ("Освобождение. Фильм четвертый. Битва за Берлин", 1971) – marssal Žukov
"Vabastamine. Viies film. Viimane tormijooks" ("Освобождение. Фильм пятый. Последний штурм", 1971) – marssal Žukov
"Meri tules" ("Море в огне", 1971) 
"Jegor Bulõtšev ja teised" ("Егор Булычев и другие", 1971) – Jegor Bulõtšev
"Kuulge teie sealpool" ("Слушайте, на той стороне", 1971)
"Hoolimata kõigest" ("Trotz alledem!", 1972) – Lenin
"Kõige viimane päev" ("Самый последний день", 1974)
"Blokaad. Lužskii joon. Pulkovo meridiaan" ("Блокада", 1974) – marssal Žukov
"Eesmärgi valik" ("Выбор цели", 1974)
"Legend Tillist" ("Легенда о Тиле", 1976) – Klaas
"Kutsu mind heledasse kaugusesse" ("Позови меня в даль светлую", 1977) – vend
"Isiklik õnn" ("Личное счастье", 1977)
"Tagasiside" ("Обратная связь", 1977) – Nurkov
"Blokaad. Leningradi metronoom. Operatsioon Iskra" ("Блокада", 1977) – marssal Žukov
"Saared ookeanis" ("Острова в океане", telelavastus, 1978)
"Teema" ("Тема", 1979) – kirjanik Kim Jessenin
"Viimane põgenemine" ("Последний побег", 1980) 
"Möödunud päeva faktid" ("Факты минувшего дня", 1981)
"Veebruarituul" ("Февральский ветер", 1981)
"Kui vaenlane ei alistu..." ("Если враг не сдается...", 1982) – marssal Žukov
"Eraelu" ("Частная жизнь", 1982) – Abrikossov
"Transiit" ("Транзит", 1982)
"Kateeder" ("Кафедра", telelavastus, 1982)
"Ilma tunnistajateta" ("Без свидетелей", 1983)
"Diviisikomandöri päev" ("День командира дивизии", 1983)
"Võit" ("Победа", 1984)
"Marssal Žukov: leheküljed biograafiast" ("Маршал Жуков: страницы биографии", 1984) – marssal Žukov
"Lahing Moskva pärast" ("Битва за Москву", 1985) – marssal Žukov
"Vastulöök" ("Контрудар", 1985)
"Valik" ("Выбор", 1987)
"Meie soomusrong" ("Наш бронепоезд", 1989)
"Tõe otsinguil" ("В поисках правды", 1989)
"Stalingrad" ("Сталинград", 1989) – marssal Žukov
"Seadus" ("Закон", 1989) – marssal Žukov
"Sõda" ("Война", teleseriaal, 1990)
"Suhhovo-Kobõlini juhtum" ("Дело Сухово-Кобылина", teleseriaal, 1991)
"Maja tähistaeva all" ("Дом под звездным небом", 1991)
"Kooperatiiv "Poliitbüroo" ehk tuleb pikk hüvastijätt" ("Кооператив "Политбюро" или будет долгим прощанье", 1991)
"Ma ise olen pärit Vjatkast" ("Сам я - вятский уроженец", 1992)
"Sajandi tragöödia" ("Трагедия века", 1993)
"Meister ja Margarita" ("Мастер и Маргарита", 1994) – Pontius Pilatus
"Suur väejuht Georgi Žukov" ("Великий полководец Георгий Жуков", 1995) – marssal Žukov
"Kõik läheb hästi" ("Все будет хорошо", 1995)
"Marcello saladus" ("Тайна Марчелло", 1997)
"Ootesaal" ("Зал ожидания", teleseriaal, 1998) – Zaretšenski linnapea
"Kirjand võidupühaks" ("Сочинение ко Дню Победы", 1998)
"Isehakanud" ("Самозванцы", teleseriaal, 1998)
"Detektiiv Dubrovski toimik" ("Досье детектива Дубровского", 1999) – Kitajev
"Vorošilovi laskur" ("Ворошиловский стрелок", 1999) – Ivan Fjodorovitš
"Virmalised" ("Северное сияние", 2001)
"Antikiller" ("Антикиллер", 2002) – Isa
"Moskva-lähedane eleegia" ("Подмосковная элегия", 2002)
"Ajastu täht" ("Звезда эпохи", teleseriaal, 2005) – marssal Žukov
"Jaht põdrale" ("Охота на изюбря", 2005) – Sentšakov

Raamatud

Mihhail Uljanov on ka mitme raamatu autor. Peamiselt on tema teosed autobiograafilised ja kajastavad näitleja tööd. Eesti keeles ei ole neid siiani avaldatud.

"Minu elukutse" ("Моя профессия", 1975) 
"Töötan näitlejana" ("Работаю актером", 1987)
"Pöördun enda juurde tagasi" ("Возвращаюсь к самому себе")
"Vastumürk" ("Приворотное зелье", 2001)
"Reaalsus ja unistus" ("Реальность и мечта", trükis avaldamata)

Tunnustus

1966 – Lenini preemia
1975 – VNFSV riiklik preemia
1982 – Veneetsia rahvusvahelise filmifestivali auhind
1983 – NSV Liidu riiklik preemia
Sotsialistliku töö kangelase aunimetus
Kaks Lenini ordenit
Oktoobrirevolutsiooni orden
Ordeni "Teenete eest isamaa ees" III järk

Välislingid

Михаил Ульянов (mitteametlik veebileht vene keeles)
Михаил Ульянов (pildid, intervjuud ja filmograafia vene keeles)
Suri kuulus vene näitleja Mihhail Uljanov (nekroloog Eesti Päevalehes, 28.03.2007)

Venemaa näitlejad
Nõukogude Liidu näitlejad
Vene filminäitlejad
Novodevitšje kalmistule maetud
Sündinud 1927
Surnud 2007